རྐང་རྩེད་སྤོ་ལོ་ལས་གཞན།དཔེ་ཀློག་ནི་འཇར་མན་གྱི་དམངས་ཡོངས་ཀྱིས་དགའ་བོ་བྱེད་པའི་དོན་དག་ཅིག་ཡིན་ལ།རྒན་དར་གཞོན་གསུམ་སུ་ཡིན་ཡང་དཔེ་ཀློག་བྱེད་ལ།དཔེ་ཀློག་ཀྱིས་སྒེར་ཚུགས་ཀྱིས་བསམ་བློ་གཏོང་བའི་ནུས་པ་དང་གནད་དོན་ཐག་གཅོད་པའི་ནུས་པ་སྐྱེད་སྲིང་བྱ་ཐུབ་པར་ཡིད་ཆེས་རྐྱེན།ཁོ་ཚོར་རང་འགུལ་གྱིས་སློབ་སྦྱོང་བྱེད་པ་དང་ཚེ་གང་ལ་སློབ་སྦྱོང་བྱེད་དགོས་པའི་ལྟ་བ་རྒྱུད་ལ་གྲུབ་ཡོད།འཇར་མན་པས་དཔེ་ཀློག་ནི་རྒྱལ་ཁབ་ཀྱི་མ་འོངས་པ་དང་རག་ལས་པར་ཡིད་ཆེས་ཡོད་ལ།རྒྱུན་པར་དཔེ་ཀློག་གི་ལས་ལ་གཞོལ་ན་དཔེ་ཀློག་གི་ཆུ་ཚད་དང་གོ་བ་ལེན་པའི་ནུས་པ།བསམས་གཞིགས་ཀྱི་ནུས་པ་བཅས་གོང་འཕེལ་དུ་གཏོང་ཐུབ།དེའི་རྐྱེན་གྱིས་ཁྱིམ་བདག་དང་སློབ་གྲྭ་ལས་གཞན།སྲིད་གཞུང་གིས་ཀྱིས་དཔེ་ཀློག་ནི་བྱིས་པའི་བློ་སྒོ་འབྱེད་པའི་སྤྱི་ཚོགས་ཀྱི་ལས་གཞི་ཞིག་ཏུ་བརྩིས་ཏེ་ལོ་རིམ་ལྔ་བའི་སློབ་མས་དཔེ་མཛོད་ཁང་ནས་རིན་གོང་མི་དགོས་པའི་དཔེ་ཆ་རེ་བླངས་ཆོག